भाजपा ने बंद की प्रदेश में 17 हजार स्कूलें : अख्तर
गांवगागुड़ा स्थित दरियाव स्कूल में रविवार को वार्षिकोत्सव कार्यक्रम का आयोजन हुआ। अध्यापक सहदेव काला ने बताया कि कार्यक्रम में मुख्य अतिथि पूर्व शिक्षा राज्य मंत्री नसीम अख्तर इंसाफ थी। कार्यक्रम में अख्तर ने कहा कि आज का युग शिक्षा का युग है, इस तकनीकी युग में प्रदेश की भाजपा सरकार ने राज्य भर में 17000 राजकीय विद्यालयों को बंद करके देश के भविष्य नन्हें-मुन्ने हजारों विद्यार्थियों के सुनहरे भविष्य पर वार किया है। आज राज्य का किसान दुखी है, जिसका जवाब जनता आने वाले चुनावों में देगी। एनएसयूआई जोधपुर जिलाध्यक्ष पारस गुर्जर ने कहा कि भाजपा सरकार विफल रही है। इस दौरान पूर्व विधायक रामचंद्र जारोड़ा, मूंडवा प्रधान राजेंद्र फिड़ौदा, कांग्रेस नेता संगीता बेनीवाल, कांग्रेस जिला महासचिव नारायण सिंह गोटन आदि ने विचार व्यक्त किए। इस दौरान विद्यार्थियों ने सांस्कृतिक कार्यक्रम की प्रस्तुतियां दी। इस दौरान जिला परिषद सदस्य गजेंद्र सिंह, ओमप्रकाश पालड़िया, भाजपा नेता नारायण सिंह, राजश्री, इंदावड़ सरपंच नंदाराम मेहरिया, सरपंच रामनिवास ताडा, ओलादन सरपंच प्रतिनिधि रामाकिशन बटेसर, सरपंच रामेश्वर पूनिया, देहात कांग्रेस कमेटी सचिव जीवण भाकर, पूर्व छात्रसंघ अध्यक्ष जगदीश गोरा, बीआर मिर्धा कॉलेज नागौर छात्रसंघ अध्यक्ष मोहित चौधरी, वन अधिकारी विक्रम सिंह चांदावत, सरपंच श्याम सिंह कड़ेल आदि उपस्थित थे।
bho_Deva hin_Deva